
Luɔc I-yob
1
Kä cu I-yob jɛ loc i̱,
2
“Ɣän ŋa̱cä jɛ ɛn ɣöö
ɛ thuɔ̱k pa̱ny.
Kä dëë raan cuɔ̱ŋ jek i̱di
nhiam Kuɔth?
3
Kä mi ci raan wee latdɛ
tɛɛr kɛ jɛ,
/ci raan kɛl dëë luäŋ
kɛ luɔ̱c mi cɛ jɛ thiec
nikä bathdɔɔr.
4
Jɛn Kuoth pɛlɛ kä bumɛ,
thilɛ ram mi dëë cuɔ̱ŋ
nhiamdɛ.
5
Woocɛ pääm gua̱thnikiɛn
a kui̱c kɛn ɛ,
kä la wulɛ kɛ mi cɛ gaak.
6
Kä la lathɛ piny,
la lathɛ jɛ amäni
cuut piɛny.
7
La penɛ cäŋ lɛ̈p kɛnɛ ciɛr.
8
Ɛ jɛn kärɔa cak nhial ɔ,
kä ɛ jɛn jäl muaŋ yiëër rɔ.
9
Kä ɛ jɛn cak ciɛr ɔ kɛnɛ
li̱p pay ciëŋ,
kɛnɛ Kuɛl kɛ ciɛr pi̱thä.
10
Cɛ ti di̱t ti ga̱ykɛ naath la̱t,
ti ŋuan ti thil pek.
11
Mëë cɛ ben kɛ gëkdä
/ka̱n jɛ nɛn,
mi wëë kɛ /cä jɛ ŋäc.
12
Kä mi cɛ duɔ̱ɔ̱r naŋ,
ɛŋa dëë jɛ pën jɛ mɔ?
Kä ɛŋa dëë jɛ jiök ɔ i̱,
‘Ɛŋu lät i̱ mɔ?’
13
“/Ci Kuoth gakdɛ däk jɔk,
la dual lua̱a̱k Ra-ɣab kɛ jɛ.
14
Kä ɣän dëë jɛ loc i̱di?
Dëë rieet ti ruac kɛ ɣä
kɛ jɛ jek nikä?
15
A cäŋɛ mi thilɛ ɣä duerɛ
/cä jɛ dëë luäŋ
kɛ mi luɔcä jɛ.
Ɣän bä thiec ni jɛ
kɛ pälikä.
16
A cäŋɛ mi bä jɛ cɔl
kä bɛ ɣä nhɔk,
/cä jɛ bi ŋäth i̱ cɛ ɣä liŋ.
17
Jɛn derɛ dup ni ɣä kɛ thul,
a bɛ moc ni ɣä buɔ̱ɔ̱t
a thil luɔt.
18
/Cɛ ɣä bi jak kä ɣöö
jëkä yieykä,
bɛ jak ni rikä kä ŋuan.
19
Mi ɛ kui̱ bumä, bum ni jɛn!
Kä mi ɛ kui̱ thukä, ɛŋa mi
bi cuɔ̱ŋ kɛɛl kɛ ɣä?
20
Kä cäŋ ta̱a̱ kɛ cuɔ̱ŋ,
bi ruacdä ɣä yiɛn.
A cäŋ thilɛ ɣä bɛ̈ɛ̈l,
bɛ jɛ lar i̱ ta̱a̱ kɛ duer.
21
A cäŋɛ ni mi thilɛ ɣä bɛ̈l ɛ,
thilɛ ɣä diɛɛr kɛ rɔ,
ɣän cä tëkdä lo̱k.
22
Kɛ ɣöö päär kɛn diaal,
ɛ jɛn cä cu wee,
cɛ ram mi thil bɛ̈l kɛnɛ gua̱n
dueeri däk kɛɛl.
23
Mɔ ci ram mi thil dueer rɔ
pär kɛ lia̱a̱ ɔ,
la dɔl Kuoth jɛ.
24
Mi te ɣɔw tetdä raam mi gua̱n
dueeri,
la bathɛ kua̱r luɔ̱ɔ̱kni.
Kä mi /ci jɛ lät Kuoth,
ɛŋa ku jɛ lɛ la̱t ɔ?
25
“Kä ni̱nkä pɛ̈thni kɛn
kä ram mi wur,
la kɛ cua̱ thuk a thil gɔɔy.
26
La kɛ cua̱ wä ce̱tnikɛ
bi̱lɛ gutdä,
wäkɛ kɛ pɛ̈th ce̱tkɛ cuɔɔr
mi ban ley.
27
Kä mi cä wee i̱,
‘Pa̱lä riɛkdä ruëëc,
a bä timdä päl,
kɛ ɣöö bä to̱k dɔl.’
28
La reepɛ ni dualä kɛ rikä,
kɛ ɣöö ŋa̱cä jɛ ɛn ɣöö
/ci Kuoth ɣä bi päl baaŋ.
29
Kä min ca ɣä ku thuŋ jek duer,
ɛŋu bi lɛ kueer kɛ ɣä mɔ?
30
A cäŋ cä rɔ puɔk nikɛ thabuuny
kä cä tetkä lak ɛlɔ̱ŋ,
31
ŋotdɛ derɛ ɣä yuɔr rɛy
puɔ̱l jiäkni,
ni bieynikä dëë ɣä cany.
32
Kä jɛn /ciɛ raan mi ce̱tkɛ ɣä
a dëë ruacdɛ ku lɛ loc,
kiɛ dëë kɔ kulɛ luk kɔnɛ jɛ.
33
Kä thilɛ ram mi bi ben kamda,
mi dëë kɔn da̱ŋ rɛw luk.
34
A jɛ wooc kɛɛtdɛ kä ɣä,
kä a jɛ /ci ɣä lɛ jak
kä dual.
35
Bä ku lɛ ruac kɛ jɛ
a thil dual,
kɛ ɣöö ŋa̱cä ta̱a̱dä.
